

**Рудный қаласы әкімдігінің 2023 жылғы 27 маусымдағы № 552 "Рудный қаласы азаматтарының жекелеген санаттарына қалалық қоғамдық көлікте (таксиден басқа) жол жүру үшін жеңілдіктер белгілеу туралы" бірлескен қаулысына және Рудный қалалық мәслихатының 2023 жылғы 27 маусымдағы № 38 шешіміне толықтыру енгізу туралы**

Қостанай облысы Рудный қаласы әкімдігінің 2024 жылғы 31 мамырдағы № 460 және Қостанай облысы Рудный қаласы мәслихатының 2024 жылғы 31 мамырдағы № 141 бірлескен қаулысы және шешімі. Қостанай облысының Әділет департаментінде 2024 жылғы 6 маусымда № 10227-10 болып тіркелді

      Рудный қаласының әкімдігі ҚАУЛЫ ЕТЕДІ және Рудный қалалық мәслихаты ШЕШІМ ҚАБЫЛДАДЫ:

      1. "Рудный қаласы азаматтарының жекелеген санаттарына қалалық қоғамдық көлікте (таксиден басқа) жол жүру үшін жеңілдіктер белгілеу туралы" 2023 жылғы 27 маусымдағы № 552 Рудный қаласы әкімдігінің бірлескен қаулысына және 2023 жылғы 27 маусымдағы № 38 Рудный қалалық мәслихатының шешіміне (нормативтік құқықтық актілерді мемлекеттік тіркеу тізілімінде № 10038 болып тіркелді) мынадай толықтыру енгізілсін:

      көрсетілген бірлескен қаулы және шешімнің 2-тармағы мынадай мазмұндағы 2-1-тармақпен толықтырылсын:

      "2-1. Рудный қаласы азаматтарының мынадай санаттарына қалалық қоғамдық көлікте (таксиден басқа) жол жүру үшін бекітілген тариф құнының 50% мөлшерінде жеңілдікті жол жүру белгіленсін:

      1) 7 жастан 15 жасқа дейінгі балалар;

      2) 15 пен 18 жас аралығындағы адамдар.".

      2. Осы бірлескен Рудный қаласы әкімдігінің қаулысы мен Рудный қалалық мәслихатының шешімі оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Рудный қаласы әкімі* | *В. Ионенко* |
| *Қалалық мәслихат төрағасы* | *А. Искаков* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК